„În anul 2015, costul  mediu al  formării profesionale continue ce a revenit  unui participant a fost de 1.705 lei. Pe activități economice, comparativ cu media pe  economie, s-au  observat  valori  semnificativ  mai  mari  ale  costului mediu  al  formării profesionale continue  pe  participant  în  activitățile de informații  și  comunicații (3.602 lei,  de două ori peste media pe economie), producția  și  furnizarea  de  energie  electrică  și  termică (3.010 lei, de 1,8 ori peste media pe economie),  respectiv în industria  extractivă  (2.917  lei,  de  1,7  ori  peste media pe economie)”, arată datele INS.